नई दिल्ली: सुपरस्टार सलमान खान (Salman Khan) की फिल्म 'सुल्तान (Sultan)' ने भारतीय बॉक्स ऑफिस पर धुआंधार कमाई की थी. लेकिन चाइनीज बॉक्स ऑफिस पर फिल्म उतना कलेक्शन नहीं कर पाई, जिसकी उम्मीद की गई थी. ट्रेड एनालिस्ट तरण आदर्श के मुताबिक, चीनी बॉक्स ऑफिस पर सलमान खान और अनुष्का शर्मा स्टारर इस फिल्म ने एवरेज ओपनिंग की है और पहले दिन 6.66 करोड़ रुपये बटोरने में कामयाब हुई है. तरण की मानें तो चीन में 36,474 स्क्रीन्स पर रिलीज हुई इस फिल्म ने उम्मीद से बत्तर शुरुआत की है. इससे पहले सलमान खान की फिल्म 'बजरंगी भाईजान' चीन में रिलीज हुई थी, जिसने पहले दिन 2.25 मिलियन डॉलर (15 करोड़ रुपये) बटोरे थे. 'बजरंगी भाईजान' के मुकाबले 'सुल्तान' ने आधी से कम कमाई की है.